
1.
A GYÓGYSZER MEGNEVEZÉSE

Indometacinum 25 mg kemény kapszula
Indometacinum 50 mg végbélkúp

Indometacinum 100 mg végbélkúp

2.
MINŐSÉGI ÉS MENNYISÉGI ÖSSZETÉTEL

Indometacinum 25 mg kemény kapszula

25,0 mg indometacin kapszulánként.

Indometacinum 50 mg végbélkúp

50,0 mg indometacin végbélkúponként.

Indometacinum 100 mg végbélkúp

100,0 mg indometacin végbélkúponként.
Segédanyag: 55 mg laktóz-monohidrát (Indometacinum 25 mg kemény kapszula)
A segédanyagok teljes listáját lásd a 6.1 pontban.

3.
GYÓGYSZERFORMA

Kemény kapszula.

Indometacinum 25 mg kemény kapszula

Narancs színű, 4-es méretű, kemény zselatin kapszulába töltött kb. 170 mg sárgás-fehér granulátum.

Végbélkúp.

Indometacinum 50 mg végbélkúp

Fehér vagy halványsárga, homogén, torpedó alakú végbélkúp.
Indometacinum 100 mg végbélkúp

Fehér vagy halványsárga, homogén, torpedó alakú végbélkúp.
4.
KLINIKAI JELLEMZŐK

4.1
Terápiás javallatok

· Gyulladásos eredetű ízületi-, izom- és heveny lágyrész-megbetegedések,

· ha más nem szteroid gyulladáscsökkentő szer hatástalan vagy nem adható: rheumatoid arthritis (polyarthritis chronica progressiva), spondylarthritis ankylopoetica (morbus Bechterew), osteoarthritis, periarthritis humeroscapularis, bursitis, tendinitis, tendovaginitis, sinovitis, akut köszvény.

4.2
Adagolás és alkalmazás

Egyéni megítélést igényel, a legkisebb hatékony adag, ill. a beteg tűrőképességének a figyelembevételével. 
Az Indometacinum kapszulát étkezés közben vagy közvetlenül étkezés után kell bevenni lehetőleg tejjel vagy antacidummal együtt.

Átlagos adagja felnőtteknek:
· Rheumatoid arthritisben, spondylarthritis ankylopoeticában, osteoarthritisben:
kezdetben napi 50‑75 mg (2-3-szor 1 kapszula). Éjszakai fájdalom vagy reggeli ízületi merevség esetében a fenti adag kiegészíthető este 1 végbélkúppal (50 mg vagy100 mg). Ha a beteg jól tűri a gyógyszert és szükséges, az adag fokozatosan növelhető, a szokásos adag felső határáig.

· Periarthritis humeroscapularis, bursitis, tendinitis, tendovaginitis, sinovitis esetén:

napi 75-150 mg (3-6 kapszula) 3-4 részre elosztva, mindaddig, amíg a tünetek több napig nem jelentkeznek (általában 7-14 nap). 

· Akut köszvényben:
napi 100-150 mg (2-3-szor 2 kapszula) a heveny rohamok megszűnéséig, majd az adag gyorsan csökkentendő, a teljes megvonásig.

A szokásos adag legfeljebb napi 150-200 mg lehet. A mennyiség további emelésével a terápiás hatás nem nő, a mellékhatások azonban fokozottan jelentkezhetnek.

· Kombinált kezelés:
Rheumatoid arthritis súlyosabb formáiban szteroiddal kombinálható, ilyenkor a szteroid adagját csökkenteni kell. 
Heveny köszvényben húgysavürítést fokozó készítményekkel adható együtt. 
Szalicilátokkal és egyéb nem szteroid gyulladásgátlóval nem célszerű kombinálni, mert a terápiás hatás nem összegeződik, a mellékhatások kockázata azonban ugrásszerűen nő. 

A nemkívánatos hatások előfordulása minimálisra csökkenthető, ha a tünetek kezelésére a legkisebb hatásos dózist a lehető legrövidebb ideig alkalmazzák (lásd 4.4 pont).
Idős korú betegek:
Idős korúak esetében a mellékhatások súlyos hatásának magasabb a kockázata. Amennyiben NSAID kezelés bizonyul szükségesnek, a legkisebb hatásos dózist a lehető legrövidebb ideig kell alkalmazni. Az NSAID kezelés során a beteget rendszeresen ellenőrizni kell gastrointestinális vérzés kialakulása miatt. 
Gyermekek:
Gyermekgyógyászati alkalmazása nem megalapozott, ezért az Indometacinum használata gyermekek esetében kontraindikált.
A legkisebb hatásos dózis legrövidebb ideig történő alkalmazása a tünetek csökkentésére minimalizálhatja a mellékhatások előfordulását.
4.3
Ellenjavallatok

· A készítmény hatóanyagával, vagy bármely segédanyagával szembeni túlérzékenység,

· korábbi NSAID kezelés kapcsán fellépő gastrointestinalis vérzés vagy perforatio a kórelőzményben. 
· aktív vagy a kórelőzményben szereplő visszatérő peptikus fekély/vérzés (bizonyított fekély vagy vérzés két vagy több megkülönböztethető epizódja)
· szalicilátokkal vagy nem szteroid gyulladáscsökkentőkkel szembeni túlérzékenység,

· aktív peptikus fekély,

· súlyos krónikus gastrointestinalis megbetegedés,

· az anamnézisben visszatérő gastrointestinalis laesiok,

· angioneuroticus ödémával társult orrpolypok,

· súlyos szívelégtelenség

· 14 év alatti életkor,

· terhesség harmadik trimesztere,

· szoptatás,

· a végbélkúp ellenjavallt olyan betegeknél is, akiknek anamnézisében proctitis vagy friss rectalis vérzés szerepel.

4.4
Különleges figyelmeztetések és az alkalmazással kapcsolatos óvintézkedések

A nemkívánatos hatások előfordulása minimálisra csökkenthető, ha a tünetek kezelésére a legkisebb hatásos dózist a lehető legrövidebb ideig alkalmazzák (lásd a 4.2 pontot és alább a gastrointestinalis és cardiovascularis kockázatokat).
Az Indometacinum együttes alkalmazása egyéb NSAID-okkal, beleértve a szelektív ciklooxigenáz-2 gátlókat kerülendő.
Idős kor: Idős korúak esetében magasabb gyakorisággal fordulhatnak elő NSAID-ok alkalmazásával kapcsolatosan kialakuló mellékhatások, különösen gastrointestinalis vérzés és perforatio, amely végzetes is lehet. (lásd 4.2 pont) 
Gastrointestinalis vérzés, fekélyképződés, vérzés és perforatio: Fatális gastrointestinalis vérzés, fekélyképződés, vagy perforatio bármikor jelentkezhet valamennyi NSAID-dal történt kezeléskor veszélyeztető tünetek jelentkezésével vagy a kórelőzményben szereplő súlyos gastrointestinalis eseményt követően vagy azok nélkül is.

A gastrointestinalis vérzés, fekélyképződés és perforatio kialakulásának kockázata növekszik az NSAID dózisának emelésével azoknál a betegeknél, akiknek a kórelőzményében fekélybetegség szerepel, különösen, ha az vérzéssel vagy perforatioval szövődött (lásd 4.3 pont), illetőleg idős korban. Ezen betegek kezelését a lehető legalacsonyabb dózissal kell kezdeni. Ezen betegek esetében megfontolandó gyomorvédő szerekkel (mint pl. mizoprosztol vagy protonpumpa-gátlók) történő együttes kezelés, továbbá azoknál, akik együttesen alacsony dózisú acetilszalicilsavat vagy egyéb gastrointestinalis kockázatot fokozó gyógyszert szednek (lásd 4.5 pont

Azon betegeknek, akiknek kórelőzményében gastrointestinalis toxicitás szerepel - különösen idős korban elsősorban -, a kezelés kezdeti szakaszában jelenteniük kell minden szokatlan hasi tünetet (különösen a gastrointestinalis vérzést). Óvatosság ajánlott azoknál a betegeknél, akik egyidejűleg olyan gyógyszereket szednek, melyek növelhetik a vérzés vagy fekélyképződés kialakulásának kockázatát, mint a szájon át szedhető kortikoszteroidok, antikoagulánsok, mint a warfarin, szelektív szerotonin-visszavétel-gátlók, vagy thrombocyta ellenes készítmények, mint az acetilszalicilsav (lásd 4.5 pont).

Az Indometacinummal történt kezelés során kialakuló gastrointestinalis vérzés vagy fekélyképződés esetén a kezelést meg kell szakítani.

NSAID-ok csak óvatosan alkalmazhatók azoknál a betegeknél, akiknek kórelőzményében gastrointestinalis betegség (colitis ulcerosa vagy Crohn betegség) szerepel, mivel a betegség fellángolhat. (lásd 4.8 pont – nemkívánatos hatások).

Óvatosság szükséges azoknál a betegeknél, akiknek kórelőzményében hypertensio és/vagy folyadék retentioval és oedema kialakulásával járó szívelégtelenség kialakulásáról számoltak be NSAID terápiával kapcsolatban.

Igen ritkán súlyos bőrreakciókról, beleértve az esetleg végzetes kimenetelű exfoliativ dermatitis, Stevens-Johnson szindróma és toxikus epidermalis necrolysis kialakulásáról számoltak be NSAID-ok alkalmazásával kapcsolatban (lásd 4.8 pont).

A kezelés kezdetén bőrreakciók kialakulása szempontjából magasabb kockázattal rendelkező betegek :  Az esetek döntő többségében a kezelés első hónapjára tehető a bőrreakciók kialakulása. Bőrkiütés, nyálkahártya laesio, vagy a túlérzékenység bármely egyéb jelének kialakulásakor az Indometacinum kezelést meg kell szakítani.

Az Indometacinum alkalmazása csökkentheti a női termékenységet, ezáltal terhességet tervező nők esetében alkalmazása nem javasolt. Azoknál a nőknél, akiknek teherbe esésük nehezített, vagy akik meddőségi kivizsgálás alatt állnak, az indometacinum-kezelés megszakítását meg kell fontolni.

Cardiovascularis és cerebrovascularis hatások

Hipertónia és/vagy enyhe/közepesen súlyos pangásos szívelégtelenség előzetes fennállása esetén a beteget folyamatosan ellenőrizni kell és tanácsokkal kell ellátni, mivel NSAID-ok alkalmazásával kapcsolatosan előfordult folyadékretenció és ödéma.

Klinikai és epidemiológiai vizsgálatokból származó adatok szerint egyes NSAID-ok alkalmazása során kis mértékben fokozódhat az artériás trombotikus események (pl. myocardialis infarctus, stroke) kialakulásának kockázata, különösen nagyobb adagok hosszabb ideig történő alkalmazása esetén. Az indometacin tekintetében nem áll rendelkezésre elegendő adat ahhoz, hogy ezt a kockázatot ki lehessen zárni.

Nem megfelelően beállított hipertónia, pangásos szívelégtelenség, diagnosztizált ischaemiás szívbetegség, perifériás artériás betegség és/vagy cerebrovascularis betegség esetén az indometacinnal történő kezelést csak gondos mérlegelés után szabad megkezdeni. Hasonlóan megfontolandó olyan betegek kezelése, akiknél cardiovascularis betegségekre hajlamosító tényezők (pl. hipertónia, hyperlipidaemia, diabetes mellitus, dohányzás) fennállnak.

Fejfájás, olykor szédüléssel társulva előfordulhat, általában a kezelés elején. Kis adagokkal kezdve a terápiát, és fokozatosan emelve az adagot a fejfájás előfordulása csökkenthető. 

Fokozott óvatossággal adandó: epilepsziában, Parkinson-kórban, pszichiátriai kórképekben, asthma bronchialeban, vese- és májműködési zavarban, véralvadási rendellenességekben, hallási és látási zavarok esetében, szívelégtelenségben, hipertóniában és egyéb olyan állapotokban, melyek folyadék retencióra hajlamosítanak, valamint idős betegeknek. Az indometacin kezelés elfedheti az interkurrens fertőzések tüneteit, ill. látens bakteriális folyamatokat aktiválhat. Különös óvatosság szükséges már fennálló, kezelt gyulladás esetén. Ha az indometacin kezelés alatt fertőzés tünetei észlelhetők, azonnali antibiotikum adása és az indometacin kezelés abbahagyása szükséges. A készítmény szedését azonnal abba kell hagyni súlyos mellékhatások jelentkezésekor is (nem szűnő fejfájás, leukopenia, thrombocytopenia, gastrointestinalis vérzés).

Rheumatoid arthritises betegeknél szemészeti elváltozások előfordulhatnak, melyek lehetnek a betegség vagy a gyógyszer szedésének következményei, ezért hosszan tartó kezeléskor szemészeti ellenőrzés is szükséges, szemészeti elváltozások esetében pedig a terápia felfüggesztése indokolt.

A betegek rendszeres ellenőrzése javasolt a mellékhatások (anémia, májfunkció, gastrointestinalis traktus) korai felismerése érdekében. 

A gastrointestinalis zavarok minimalizálhatók, ha a per os indometacint antacidummal együtt adják, vagy étkezés során veszik be.

Laktóz-intolerancia esetén figyelembe kell venni, hogy az Indometacinum 25 mg kemény kapszula 55 mg laktóz-monohidrátot tartalmaz. Ritkán előforduló, örökletes galaktóz intoleranciában, Lapp laktáz-hiányban vagy glükóz‑galaktóz malabszorpcióban a készítmény nem szedhető.

4.5
Gyógyszerkölcsönhatások és egyéb interakciók

Diuretikumok, ACE gátlók és angiotenzin-II-antagonisták: a nem-szteroid gyulladáscsökkentő gyógyszerek csökkenthetik a diuretikumok és más vérnyomáscsökkentő szerek hatását. ACE gátlók és angiotenzin-II antagonisták, valamint ciklooxigenáz-2 gátlók együttes alkalmazása elégtelen vesefunkcióval bíró betegek esetében (pl. dehidrált betegek, vagy idős korú, csökkent vesefunkciójú betegek) a vesefunkció további romlásához ezen belül lehetséges akut veseelégtelenséghez vezethet. Ez a hatás általában reverzibilis. Ezeket a gyógyszerkölcsönhatásokat figyelembe kell venni olyan betegeknél, akik az Indometacinumot ACE inhibitorokkal vagy angiotenzin-II antagonistákkal együtt szedik. A kombináció óvatosan alkalmazandó, főként időskorú betegeknél. A betegeknek megfelelően hidratált állapotban kell lenniük és az együttes terápia bevezetésekor, illetve ezt követően rendszeres időközönként figyelmet kell fordítani a vesefunkció monitorozására. 
Kortikoszteroidok: gastrointestinalis fekélyképződés és vérzés kockázata fokozódik (lásd 4.4 pont)

Antikoagulánsok: NSAID-ok az antikoagulánsok, mint a warfarin hatását fokozhatják (lásd 4.4 pont)

Thrombocyta ellenes készítmények és szelektív szerotonin-visszavétel-gátlók (SSRI-k):

gastrointestinalis vérzés kockázata fokozódik (lásd 4.4 pont).

Együttadása kerülendő:

· szalicilátokkal (az együttadás fekélyt, vérzést okozhat vagy reaktiválhat, továbbá a szalicilátok csökkentik az indometacin vérszintjét);

· diflunizállal (az indometacin renalis clearance-t csökkenti, plazma szintjét szignifikánsan növeli);

· egyéb nem szteroid gyulladáscsökkentőkkel (a gastrointestinalis károsodás veszélye fokozódik).

Óvatosan adható:

· szteroidokkal (azok adagját csökkenteni kell);

· antikoagulánsokkal (hatásukat fokozza); 

· szulfonamidokkal (ezek hatását fokozza);

· furoszemiddel és tiazidokkal (csökkentheti ezek Na-ürítést fokozó és antihipertenzív hatását);

· (-receptor blokkolókkal (csökkentheti ezek antihipertenzív hatását);

· egyéb antihipertenzív szerekkel (hatásukat csökkentheti);

· fenilpropanolaminnal (indometacinnal együtt adva hipertenzív krízis előfordulhat); 

· benzilpenicillinnel (annak felezési idejét növeli);

· probeneciddel (az indometacin plazmakoncentrációját növeli);

· digoxinnal (növeli a digoxin plazmakoncentrációját és felezési idejét);

· lítiummal (annak plazmakoncentrációját növeli);

· metotrexáttal (toxicitását fokozza);

· ciklosporinnal (növeli a ciklosporin toxicitását);

· aminoglikozidokkal (plazmaszintjüket, toxicitásukat fokozza);

· orális antidiabetikumokkal, inzulinnal (vércukorcsökkentő hatásukat fokozhatja, adagjuk módosítása válhat szükségessé);

· triamterennel (a nephrotoxicitás veszélye nő).

4.6
Terhesség és szoptatás

A prosztaglandin szintézis gátlása károsan befolyásolhatja a terhességet és/vagy az embrió illetve a magzat fejlődését. Epidemiológiai vizsgálatok adatai megerősítik, hogy a prosztaglandin szintézis gátlók alkalmazása a terhesség korai szakaszában megnöveli a vetélés és a szívfejlődési rendellenességek valamint a hasfalhiány (gastroschisis) kialakulásának kockázatát. Az abszolút kockázat a szívfejlődési rendellenességek kialakulását illetően kevesebb, mint 1%-ról körülbelül 1,5%-ra emelkedett. A kockázat növekedni látszik az alkalmazott dózissal és a kezelés időtartamával.

Prosztaglandin szintézis gátlók állatokban történő alkalmazásakor növekedett a beágyazódás előtti és utáni veszteség, és az embriofoetalis halálozás. Ráadásul a különböző fejlődési rendellenességek, beleértve a cardiovascularis rendellenességek előfordulási gyakoriságának növekedéséről számoltak be állatokban a prosztaglandin szintézis gátlók organogenetikus időszak alatt történő alkalmazásakor.

A terhesség első és második trimeszterében indometacin tartalmú gyógyszer nem adható, kizárólag akkor, ha annak alkalmazása feltétlenül szükséges. A fogamzáskor, vagy a terhesség első és második trimeszterében indometacint szedő nők esetében a lehető legalacsonyabb dózist a lehető legrövidebb ideig kell alkalmazni.

A terhesség harmadik trimeszterében valamennyi prosztaglandin szintézis gátló

-
cardiopulmonális toxicitást okozhat a magzatnál (a ductus arteriosus korai záródásával és pulmonális hypertensióval)

-
veseműködési zavart okozhat a magzatnál, ami veseelégtelenség és oligohydramnion 
kialakulásához vezethet.
A terhesség végén anya és újszülött gyermeke esetében egyaránt

-
a vérzési idő meghosszabbodását okozhatja az anti-aggregációs hatás által, ami még nagyon alacsony adagok bevétele után is előfordulhat

-
a méhösszehúzódások gátlását okozhatja, ami késleltetett vagy elhúzódó szüléshez vezethet.
Következésképpen az Indometacinum alkalmazása ellenjavallt a terhesség harmadik trimeszterében.

Terhesség:

A terhesség első két trimeszterében csak a haszon-kockázat alapos mérlegelését követően adható.
Ugyanúgy, mint egyéb ismert prosztaglandin-szintézis gátló NSAID (nem szteroid gyulladáscsökkentő) szerek, az indometacin a ductus arteriosus korai záródását, pulmonalis hipertenziót, oliguriát, oligoamniont, fokozott vérzési kockázatot, fájásrenyheséget és perifériás ödémát okozhat. Ezért indometacin a terhesség utolsó harmadában nem adható.

Szoptatás:

Mivel az indometacin kiválasztódik az anyatejbe, alkalmazása nem javasolt a szoptatás során. 

4.7
A készítmény hatásai a gépjárművezetéshez és gépek kezeléséhez szükséges képességekre

Az indometacin szédülést okozhat. Alkalmazásának első szakaszában – egyénenként meghatározandó ideig – járművet vezetni, vagy baleseti veszéllyel járó munkát végezni tilos. A továbbiakban egyénileg határozandó meg a tilalom mértéke.

4.8
Nemkívánatos hatások, mellékhatások

Az Indometacinum alkalmazásával kapcsolatban jelentkező lehetséges mellékhatások szervrendszerenkénti csoportosításban a következők. 

A feltüntetett gyakoriságokat a következő megegyezés felhasználásával határoztuk meg:

Nagyon gyakori (≥1/10), 

gyakori (≥1/100  ‑ (1/10), 

nem gyakori (≥1/1000 ‑ (1/100), 

ritka (≥1/10 000 ‑ (1/1000), 

nagyon ritka ((1/10 000), 

nem ismert (a rendelkezésre álló adatokból nem állapítható meg).

Vérképzőszervi és nyirokrendszeri betegségek és tünetek: 

Ritka:

leukopenia, petechia, ecchymosis, purpura, aplasticus, ill. haemolyticus anaemia, agranulocytosis, csontvelő-károsodás, DIC, thrombocytopenia.

Immunrendszeri betegségek és tünetek:

Allergiás reakciók: 

Nem ismert:

viszketés, bőrkiütés, angioneuroticus ödéma, angiitis, erythema nodosum, exfoliativ dermatitis. 

Nagyon ritka:
dyspnoe, akut anafilaxia, akut respiratoricus distress szindróma, asztma, tüdőödéma, hirtelen vérnyomásesés, Stevens-Johnson szindróma, erythema multiforme, toxicus epidermalis necrolysis, hajhullás.

Anyagcsere- és táplálkozási betegségek és tünetek:

Ritka:


hyperglykaemia, glycosuria, hyperkalaemia
Idegrendszeri betegségek és tünetek:
Ritka:

zavartság, szorongás, ájulás, görcs, aluszékonyság, kóma, perifériás neuropathia, paraesztézia, izomgyengeség, hallucináció és más pszichés zavar, insomnia, dysarthria, a parkinsonismus és az epilepszia súlyosbodása.

Nem ismert: 

fejfájás, szédülés, fáradtság, depresszió, vertigo.

Szembetegségek és szemészeti tünetek:

Ritka:
látászavar, diplopia, orbitális és periorbitális fájdalom (cornea depositumok és retina elváltozások rheumatoid arthritises betegekben)

A fül-, és az egyensúly-érzékelő szerv betegségei és tünetei:

Ritka:


fülzúgás, hallászavar
Szívbetegségek és a szívvel kapcsolatos tünetek:

Ritka:
tachycardia, mellkasi fájdalom, aritmia, palpitáció, hipotenzió. 
Ödéma, hipertónia és szívelégtelenség előfordulásáról számoltak be NSAID alkalmazásával kapcsolatban. 

Klinikai és epidemiológiai vizsgálatokból származó adatok szerint egyes NSAID-ok alkalmazása során kis mértékben fokozódhat az artériás trombotikus események (pl. myocardialis infarctus, stroke) kialakulásának kockázata, különösen nagyobb adagok hosszabb ideig történő alkalmazása esetén (lásd 4.4 pont).

Érbetegségek és tünetek:

Ritka:


epistaxis

Emésztőrendszeri betegségek és tünetek:
Nem ismert:
A legáltalánosabban megfigyelt mellékhatások gastrointestinalis eredetűek. Peptikus fekély, perforatio vagy gastrointestinalis vérzés fordulhat elő, mely különösen idős korban végzetes lehet (lásd 4.4 pont). Hányinger, hányás, hasmenés, flatulentia, székrekedés, emésztési zavar, hasi fájdalom, melaena, haematemesis, fekélyes szájnyálkahártya gyulladás jelentkezhet, valamint a colitis vagy Crohn betegség kiújúlásáról számoltak be az alkalmazás során (lásd 4.4 pont Különleges figyelmeztetések és az alkalmazással kapcsolatos óvintézkedések) Kisebb gyakorisággal gastritist figyeltek meg.
Máj- és epebetegségek illetve tünetek:
Ritka: 

hepatitis, sárgaság.

A bőr és a bőr alatti szövet betegségei és tünetei:
Ritka:


stomatitis, 

Nagyon ritka:
bullosus reakciók, beleértve Stevens-Johnson szindróma, és toxikus epidermalis necrolysis, erythema multiforme, hajhullás.
Vese- és húgyúti betegségek és tünetek:
Ritka:
vér urea-koncentráció emelkedése, haematuria, veseműködési zavar, veseelégtelenség
A nemi szervekkel és az emlőkkel kapcsolatos betegségek:
Ritka:


az emlő megnagyobbodása, emlőérzékenység, vaginális vérzés
Általános tünetek, az alkalmazás helyén fellépő reakciók:

Ritka:


kipirulás, izzadás.

Nem ismert:

A végbélkúp helyi mellékhatása: 

Tenesmus, proctitis, rectalis vérzés, égő érzés, diszkomfort, viszketés és fájdalom.

Leggyakoribb a – jellegzetesen reggeli és frontális – fejfájás, szédülés, emésztési zavar.

Az adag fokozatos emelésével a mellékhatások súlyossága, ill. kockázata csökkenthető. Enyhe mellékhatások az adag csökkentését, súlyos tünetek (a tartós fejfájás is) a kezelés abbahagyását teszik szükségessé.

4.9
Túladagolás

Jelei és tünetei:
Túladagoláskor a következő tünetek fordulhatnak elő: hányinger, hányás, erős fejfájás, szédülés, zavartság, dezorientáltság vagy letargia. Egyes esetekben előfordult paresztézia, zsibbadás és konvulziók. 

Kezelése:

A kezelés tüneti és szupportív. Az indometacint a gyomorból minél hamarabb ki kell üríteni hánytatással, vagy gyomormosással. A beteg állapotától függően szoros orvosi monitorozás szükséges. A beteget néhány napig meg kell figyelni a gastrointestinalis fekély és vérzés veszélye miatt. Antacidumok alkalmazása hasznos lehet.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: Nem szteroid gyulladáscsökkentők és reuma ellenes készítmények.

ATC-kód: M01A B01

Az indometacin erős hatású gyulladáscsökkentő, fájdalomcsillapító és lázcsillapító gyógyszer; a nem szteroid gyulladáscsökkentők csoportjába tartozik. Hatását a ciklooxigenáz enzim gátlásán keresztül fejti ki.

5.2
Farmakokinetikai tulajdonságok

Az indometacin teljes fehérje kötődése több, mint 99 %. A májban metabolizálódik és kiterjedt az enterohepatikus cirkulációja. 60 % a vesén keresztül, 33 % a széklettel választódik ki. Az indometacin terminális felezési ideje 2,6-11,2 óra.

5.3
A preklinikai biztonságossági vizsgálatok eredményei

A hagyományos – farmakológiai biztonságossági, ismételt dózistoxicitási, genotoxicitási, karcinogenitási, reprodukcióra-, és fejlődésre kifejtett toxicitási – vizsgálatokból származó nem klinikai jellegű adatok azt igazolták, hogy a készítmény nem jelent különleges veszélyt az emberre.
6.
GYÓGYSZERÉSZETI JELLEMZŐK

6.1
Segédanyagok felsorolása

Indometacinum 25 mg kemény kapszula
Talkum, vízmentes kolloid szilícium-dioxid, magnézium-sztearát, mikrokristályos cellulóz, laktóz‑monohidrát, kukoricakeményítő.
Kapszulatok: „Sunset yellow (E 110), titán-dioxid (E 171), zselatin.

Indometacinum 50 mg végbélkúp és Indometacinum 100 mg végbélkúp

Szilárd zsír (Witepsol W 45). 

6.2 Inkompatibilitások

Nem értelmezhető.
6.3
Felhasználhatósági időtartam

Indometacinum 25 mg kemény kapszula

5 év.

Indometacinum 50 mg végbélkúp és Indometacinum 100 mg végbélkúp

3 év.
6.4
Különleges tárolási előírások

Indometacinum 25 mg kemény kapszula

Legfeljebb 25ºC-on tárolandó.
Indometacinum 50 mg végbélkúp és Indometacinum 100 mg végbélkúp

Legfeljebb 25ºC-on tárolandó.
6.5
Csomagolás típusa és kiszerelése

Indometacinum 25 mg kemény kapszula

30 db kapszula PVC/Al buborékcsomagolásban és dobozban, illetve fehér PE kupakkal lezárt PP vagy polisztirol tartályban és dobozban.

Indometacinum 50 mg végbélkúp

10 db végbélkúp fehér, átlátszatlan, laminált PVC/PE fóliacsíkban és dobozban. 

Indometacinum 100 mg végbélkúp

5 db végbélkúp fehér, átlátszatlan, laminált PVC/PE fóliacsíkban és dobozban.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Nincsenek különleges előírások.

Megjegyzés ( (egy keresztes)
Osztályozás: II. csoport

Kizárólag orvosi rendelvényhez kötött gyógyszer (V).
7.
A FORGALOMBA HOZATALI ENGEDÉLY JOGOSULTJA

sanofi-aventis Zrt.

1045 Budapest, Tó utca 1-5.

8.
A FORGALOMBA HOZATALI ENGEDÉLY SZÁMAI
OGYI-T-3390/01

Indometacinum 25 mg kemény kapszula  
(PVC/Al buborékcsomagolás)
OGYI-T-3390/04

Indometacinum 25 mg kemény kapszula
(PP tartály)

OGYI-T-3390/05

Indometacinum 25 mg kemény kapszula
(polisztirol tartály)
OGYI-T-3390/02

Indometacinum 50 mg végbélkúp

(PVC/PE fóliacsík)
OGYI-T-3390/03

Indometacinum 100 mg végbélkúp

(PVC/PE fóliacsík)
9.
A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

1971. május 18. / 2011.09.29.
10.
A SZÖVEG ELLENŐRZÉSÉNEK DÁTUMA

2011.09.29.













OGYI/30315/2010
OGYI/30317/2010
OGYI/30319/2010

